**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2018 M. KOVO 29 D. SPRENDIMO NR. B1-58 ,,DĖL MOLĖTŲ RAJONO SAVIVALDYBĖS PINIGINĖS SOCIALINĖS PARAMOS TEIKIMO NEPASITURINTIEMS GYVENTOJAMS TVARKOS APRAŠO PATVIRTINIMO” PAKEITIMO**

2020 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos šeimos stiprinimo įstatymo 5 straipsnio 2 dalies 6 punktu, 14 straipsnio 1 dalies 5 punktu,

Molėtų rajono savivaldybės taryba n u s p r e n d ž i a:

 1. Pakeisti Molėtų rajono savivaldybės piniginės socialinės paramos teikimo nepasiturintiems gyventojams tvarkos aprašą, patvirtintą Molėtų rajono savivaldybės tarybos 2018 m. kovo 29 d. sprendimu Nr. B1-85 „Dėl Molėtų rajono savivaldybės piniginės socialinės paramos teikimo nepasiturintiems gyventojams tvarkos aprašo patvirtinimo” ir 88 punktą išdėstyti taip:

„88. Teisę į vienkartinę, tikslinę, periodinę, sąlyginę paramą turi asmenys, kurių gaunamos pajamos vienam šeimos nariui neviršija 2,5 VRP (valstybės remiamų pajamų) dydžių, sunkių ligų, operacijų atvejais neviršija 4 VRP dydžių per mėnesį, atsižvelgiant į tuo metu susidariusią situaciją, parama stichinės nelaimės ir gaisro atvejais, gimus kūdikiui, parama pirmųjų klasių mokiniams, besimokantiems Savivaldybės mokyklose ir budintiems globėjams skiriama, nevertinant pajamų.“.

2. Papildyti Molėtų rajono savivaldybės piniginės socialinės paramos teikimo nepasiturintiems gyventojams tvarkos aprašą, patvirtintą Molėtų rajono savivaldybės tarybos 2018 m. kovo 29 d. sprendimu Nr. B1-85 „Dėl Molėtų rajono savivaldybės piniginės socialinės paramos teikimo nepasiturintiems gyventojams tvarkos aprašo patvirtinimo”:

2.1. 89.9 papunkčiu ir jį išdėstyti taip:

„89.9. parama pirmųjų klasių mokiniams, besimokantiems Savivaldybės mokyklose jei dėl jos skyrimo kreipėsi vienas iš vaiko tėvų (globėjų) ne vėliau kaip per 4 mėnesius nuo mokslo metų pradžios.“;

2.2. 91.8 papunkčiu ir jį išdėstyti taip:

„91.8. parama pirmųjų klasių mokiniams, besimokantiems Savivaldybės mokyklose – 3 BSI dydžio.“.

Savivaldybės meras